„Să aveți provizii pentru trei zile”. Recomandarea Comisiei Europene pentru toți cetățenii UE, în caz de atac nuclear sau alte dezastre
Toți rezidenții Uniunii Europene ar trebui să dispună de provizii esențiale pentru 72 de ore pentru a face față unor crize precum atacurile cibernetice și sabotajul, dar și unor incidente chimice, biologice sau nucleare. Această recomandare este cuprinsă în raportul Comisiei Europene privind consolidarea sprijinului civil și militar, publicat pe site-ul CE.